আপনি আরো আশ্চর্য হবেন এই জেনে যে আপনার মনের ভাব পর্যন্ত এই রঙ বদলে দিতে পারে। বিশ্বাস হচ্ছে না? পিঙ্ক রঙটা যখন আপনি কল্পনা করেন তখন প্রথম আপনার মনে কি ভেসে উঠে? বেশির ভাগ ক্ষেত্রে নারী বিষয়ক কিছু একটা। আপনি খুব কম পুরুষ মানুষকে দেখবেন পিঙ্ক রঙের শার্ট পড়তে। তবে ব্যাতিক্রম যে নেই তা নয়। তবে সেই বাতিক্রমের ভিন্ন কারণ থাকতে পারে। আপনি যখন সবুজ রঙের কিছু দেখেন ভেবে নেন পরিবেশের কথা বা কেমন যেন সফল একটা ব্যাপার আপনার মনের মাঝে কাজ করে। হালকা নীল রঙের কিছু দেখলেই আপনি বিশ্বাস করতে শুরু করেন। লাল রঙের যে কোন কিছুকে রক্তের নাম দিয়ে দেন। কি আশ্চর্য ভাবে আমরা আমাদের পতাকার দুটি রঙকে দুই রকম মানে করে দিলাম। সবুজকে বাংলাদেশ আর লালকে সূর্য বা শক্তির প্রতীক। এখন বলুন আপনি কোনোভাবে সবুজ রঙকে কি শক্তির প্রতীক ভাবতে পারবেন? তাহলে বুঝতেই পারছেন প্রত্যেকটা রঙ আলাদাভাবে আপনার মাথার ভেতর আলাদা সংজ্ঞা তৈরী করে রেখেছে।